Source: https://www.telegrafonline.ro/hc-dobrogea-sud-desprindere-decisiva-in-repriza-a-doua
Timestamp: 2020-07-07 22:50:58+00:00

Document:
Handbal masculin / Liga Naţională	HC Dobrogea Sud, desprindere decisivă în repriza a doua
Sport	12 Martie 2020 / 22:12	698 accesări 0 comentarii
Dejan Malinovic (nr. 4) a marcat cele mai multe goluri pentru HCDS
Joi seară, în Sala Sporturilor din Constanţa, HC Dobrogea Sud Constanţa a câştigat la nouă goluri diferenţă întâlnirea cu Dunărea Călărași, din etapa a 23-a a Ligii Naţionale de handbal masculin, scor 30-21, după ce la pauză cele două echipe au fost la egalitate, scor 13-13. Desprinderea decisivă a handbaliştilor pregătiţi de Djordje Cirkovic și George Buricea s-a înregistrat în partea a doua a jocului, la acest lucru contribuind din plin şi intervenţiile portarului Ionuţ Iancu.
HCDS a condus la jumătatea primei reprize cu 8-5, însă oaspeţii au revenit şi au preluat conducerea, 11-9 în minutul 22. În repriza a doua echipa constănţeană s-a distanţat la 21-16, în minutul 45, iar până la final diferenţa pe tabela de marcaj a fost majorată.
Golurile formaţiei constănţene au fost marcate de Malinovic 7, Nistor 5, G. Ilie 5, Andrei 4, Chikovani 2, Nikolic 2, Buricea 2, Mocanu 2 şi Susanu 1.
„A fost cadoul perfect pentru ziua de naștere. A fost un pic ciudat să jucăm cu sala goală, dar ne-am descurcat. Șandru fiind accidentat, a fost șansa mea să joc mai mult. A fost un meci bun, pe care l-am controlat în repriza a doua și a ieșit așa cum ne-am dorit” - Gabriel Ilie.
„Ne trebuia această victorie după înfrângerea de la Timișoara. Mă bucur că am putut să îmi ajut coechipierii. Este primul meci din carieră pe care îl joc fără spectatori. Dar era normal să se ia această decizie. Să vedem acum dacă vom mai merge la Reșița. E bine că am câștigat și acasă și în deplasare cu Dunărea, avem două victorii în fața lor. Era un meci foarte important pentru locul patru” - Ionuţ Iancu.
Celelate rezultate de joi: CSM Bucureşti - CSM Reşiţa 26-22 (14-8), CSM Vaslui - CSM Bacău 29-34 (12-17), CSM Făgăraş - Minaur Baia Mare 20-22 (10-11), CS Dinamo Bucureşti - Potaissa Turda 44-29 (18-9), CSM Focșani - CSA Steaua Bucureşti 20-27 (10-14). Meciul SCM Politehnica Timişoara - HC Buzău a fost reprogramat pentru 29 martie.
Clasament: 1. Dinamo 55p (golaveraj: 664-550), 2. Turda 50p (657-609), 3. Minaur 43p (642-618), 4. HCDS 42p (610-541), 5. CSM 42p (618-583), 6. Steaua 41p (651-633), 7. Călăraşi 37p (605-577), 8. Timişoara 33p (567-563), 9. Focşani 31p (542-573), 10. Bacău 25p (585-599), 11. Făgăraş 22p (575-635), 12. Vaslui 21p (592-634), 13. Buzău 11p (542-605), 14. Reşiţa 7p (538-658).
Câştigătoarea Cupei României la handbal masculin nu se va mai stabili la Constanţa 551 accesări
HC Dobrogea Sud, antrenamente şi în Sala Sporturilor 352 accesări
HC Dobrogea Sud a plecat în cantonament 328 accesări
HCDS, în aşteptarea transferului unui inter dreapta 251 accesări

References: CSM 
 CSM 
 CSM 
 CSM 
 CSM 
 CSM 
 CSM